Železnogorskas (Kurskas)
Železnogorskas (rus. Железногорск) – miestas Rusijoje, Kursko srityje, 90 km į šiaurės vakarus nuo Kursko; rajono centras (į jo sudėtį nepatenka). Yra geležinkelio stotis „Michailovskij Rudnik“ prie Oriolo–Lgovo linijos, praeina plentas link Černigovo. Didelis geležies rūdos gavybos centras (Kursko magnetinė anomalija). Veikia kelių universitetų padaliniai, metalurgijos kolegija, krašto muziejus.